PATVIRTINTA

 Molėtų rajono savivaldybės tarybos

1. m. balandžio d. sprendimu Nr. B1-

**MOLĖTŲ RAJONO SAVIVALDYBĖS GRĮŽTAMOSIOS MIGRACIJOS SKATINIMO PROGRAMA**

**I SKYRIUS**

**BENDROSIOS NUOSTATOS**

1. Molėtų rajono savivaldybės grįžtamosios migracijos skatinimo programa (toliau – Programa) parengta siekiant skatinti emigravusius piliečius sugrįžti į gimtąjį kraštą bei padedanti greičiau integruotis. Programa skirta asmenims, kurie ne anksčiau kaip prieš 1 metus grįžo ir ne trumpiau kaip 2 metus deklaravo išvykimą iš Lietuvos.
2. Savivaldybėje iki šiolei nėra sukurta jokių grįžtamosios migracijos skatinimo veiksmų planų.
3. Programa parengta atsižvelgiant į Lietuvos Respublikos Seimo 2018 m. rugsėjo 20 d. nutarimą Nr. XIII-1484 „Dėl demografijos, migracijos ir integracijos 2018–2030 metų strategijos patvirtinimo“.

**II SKYRIUS**

**PROGRAMOS BŪTINUMO PAGRINDIMAS**

1. Molėtų rajono savivaldybės administracijos Teisės ir civilinės metrikacijos skyriaus duomenimis, iš užsienio valstybių atvykusių ir Molėtų rajone deklaravusių savo gyvenamąją vietą asmenų skaičius:

|  |  |  |
| --- | --- | --- |
| **Teritorija** | **2019 metai** | **2020 metai** |
| Molėtų miestas | 49 | 58 |
| Alantos seniūnija | 20 | 11 |
| Balninkų seniūnija | 11 | 5 |
| Čiulėnų seniūnija | 11 | 9 |
| Dubingių seniūnija | 9 | 22 |
| Giedraičių seniūnija | 10 | 30 |
| Inturkės seniūnija | 5 | 9 |
| Joniškio seniūnija | 11 | 6 |
| Luokesos seniūnija | 15 | 10 |
| Mindūnų seniūnija | 7 | - |
| Suginčių seniūnija | 8 | 12 |
| Videniškių seniūnija | 4 | 3 |
| **Iš viso** | **160** | **175** |

1. 2020 m. gruodžio 4–13 d. Užimtumo tarnybos užsakymu verslo tyrimų agentūra „Brandprice“ atliko užsienyje gyvenančių Lietuvos piliečių reprezentatyvų nuomonės tyrimą, kuris atskleidė, kad 40 procentų apklaustųjų rimtai galvoja grįžti į Lietuvą.
2. Tyrimas atskleidžia emigrantų lūkesčius ir jų nuostatas:
	1. sugrįžti paskatintų geras atlyginimas ( 60,7 proc.), šeimos ir artimųjų įtaka (40,5 proc.), galimybė dirbti mėgstamą darbą (28,4 proc.);
	2. 20,8 proc. apklaustųjų rinktųsi gyventi regionuose, 15,9 proc. - kaimo vietovėse;
	3. grįžę 27,5 proc. norėtų užsiimti nuosavu verslu, 41 proc. nekelia reikalavimų darbdaviui, motyvuoja geras atlyginimas;
	4. 46 proc. apklaustųjų Lietuvoje norėtų uždirbti 1201–2000 eurų per mėnesį, 11 proc. – 2001–2999 eurus, 15 proc. – 1000–1200 eurų ir 3 proc. pakaktų 1000 eurų per mėnesį;
	5. 43,7 proc. stebi lietuvišką žiniasklaidą, 19,5 proc. stebi naujienas socialinių tinklų grupėse, 12,4 proc. teigia stokojantys ryšio su lietuviais ir informacijos apie Lietuvoje laukiančias galimybes.
3. Šios apklausos duomenys iš esmės patvirtina būtinumą savivaldybei imtis aktyvių veiksmų, skatinant grįžtamąją migraciją, bei nubrėžia veiksmų kryptį ir prioritetus.
4. Savivaldybės programos priemonės papildytų nacionalinės grįžtamosios politikos strategijos priemones ir veiksmus (ši medžiaga pateikiama savivaldybės interneto svetainėje).

**III SKYRIUS**

**PROGRAMOS TIKSLAS IR UŽDAVINIAI**

1. Programos tikslas – įteisinti kompleksinės pagalbos priemones, skatinančias gyventojus, emigravusius į užsienį, grįžti į Molėtų kraštą ir integruotis į jo gyvenimą.
2. Programos uždaviniai:
	1. Sukurti ir įdiegti savivaldybės informaciniuose tinkluose emigrantų poreikiams pritaikytos informacijos sklaidos ir jų konsultavimo mechanizmą, pagrįstą vieno langelio principu:

10.1.1. planuoti nuoseklią komunikaciją su emigrantais, buriančią pasaulio molėtiškių bendruomenę ir skatinančią išvykusiųjų domėjimąsi sugrįžimo galimybėmis;

* + 1. teikti konsultacijas emigrantams aktualiais klausimais vieno langelio principu.
	1. Užtikrinti pagalbą grįžtančiųjų vaikų integracijai į ugdymo įstaigas bei suaugusiųjų kitataučių šeimos narių integracijai.
	2. Sukurti grįžtantiesiems teisinės, emocinės ir psichologinės pagalbos mechanizmą.
	3. Įteisinti tikslinę paramą grįžtantiesiems apsirūpinant pirmuoju būstu.
	4. Patvirtinti grįžtantiesiems paramos tvarką, kuriant savo verslą bei įsidarbinant.

**IV SKYRIUS**

**PROGRAMOS PRIEMONIŲ PLANAS**

|  |  |  |  |  |  |
| --- | --- | --- | --- | --- | --- |
| Eil. Nr. | Priemonė | Atsakingas | Lėšos | Terminas | Rezultatas |
| 1. | Suformuoti savivaldybės administracijos skyrių informacijos teikimo tvarką | Programos koordinatorius,Kultūros ir švietimo skyrius, Viešųjų ryšių ir informatikos skyrius  | - | Iki 2021 m. rugsėjo 1 d. | Vykdomas konsultavimas vieno langelio principu.Suteiktų konsultacijų skaičius |
| 2. | Sukurti ir įdiegti informacinę platformą, skirtą kaupti emigrantų kontaktų duomenų bazę, skelbti aktualią informaciją, organizuoti konsultacijas | Programos koordinatorius | Pagal poreikį informacinės platformos (globalus.moletai.lt) adaptavimui.Savivaldybės svetainės papildymui -išplėtimui | 2021 m. rugsėjo 1- gruodžio 31 d. | Funkcionuojanti informacinė platforma. Unikalūs apsilankymai, užklausų kiekis |
| 3. | Parengti komunikacijos su emigrantais planą. Numatomos komunikacijos priemonės ir kanalai | Programos koordinatorius | Komunikacijos biudžeto dalis | Iki 2021 m. rugpjūčio 1 d. | Sukurtas komunikacijos planas. Komunikacijos priemonių rezultatai |
| 4. | Sudaryti galimybes Molėtų miesto ugdymo įstaigose mokytis nuotoliniu būdu | Kultūros ir švietimo skyrius, Molėtų miesto ugdymo įstaigos | - | Iki 2021 m. rugsėjo 1 d. | Ugdymo įstaigų, kuriose sudarytos sąlygos mokytis nuotoliniu būdu, skaičius |
| 5. | Ugdyti grįžusiuosius vaikus, vadovaujantis Bendraisiais ugdymo planais ir Švietimo, mokslo ir sporto ministerijos 2019-08-30 raštu Nr. SR-3534 „Dėl sugrįžtančių į Lietuvą asmenų švietimo ir integracijos” | Ugdymo įstaigos | Papildomų mokytojų darbo valandų finansavimas pagal poreikį | Pagal poreikį | Mokinių skaičius |
| 6. | Organizuoti lietuvių kalbos kursus suaugusiems kitataučiams šeimos nariams | Molėtų r. švietimo pagalbos tarnyba | 1500 Eur vienam žmogui (60 val.) | Pagal poreikį | Kursų lankytojų skaičius |
| 7. | Teikti pirminę nemokamą teisinę informaciją | Teisės ir civilinės metrikacijos skyrius | - |  | Konsultacijų skaičius |
| 8. | Teikti individualias nemokamas psichologo konsultacijas, socialinę pagalbą ir kompleksines paslaugas į krizinę situaciją patekusiems asmenims (šeimoms) | Molėtų vaikų savarankiško gyvenimo namų Krizių centro skyrius | - |  | Konsultacijų skaičius |
| 9. | Teikti nemokamą pedagoginę psichologinę pagalbą | Molėtų r. švietimo pagalbos tarnyba | - |  | Pagalbos gavėjų skaičius |
| 10. | Teikti nemokamą kvalifikuotą pirminės ambulatorinės psichikos sveikatos priežiūros paslaugą, užtikrinant suaugusiųjų, vaikų ir paauglių psichikos sveikatos priežiūrą, ir/ar emocinę ir psichologinę pagalbą | Molėtų r. psichikos sveikatos centras | - |  | Pagalbos, paslaugos gavėjų skaičius |
| 11. | Teikti bendrąsias ir specialiąsias socialines paslaugas | Molėtų socialinės paramos centras | - |  | Suteiktų paslaugų ir paslaugų gavėjų skaičius |
| 12. | Papildyti Molėtų rajono savivaldybės finansinės paskatos jaunoms šeimoms pirmajambūstui įsigyti teikimo tvarkos aprašą,numatant tikslinę grįžusiųjų grupę bei paramos dydį | Turto skyrius | Molėtų rajono savivaldybės finansinės paskatos jaunoms šeimoms pirmajambūstui įsigyti priemonė | Iki 2021 m. lapkričio 1 d. | Paramos gavėjų skaičius |
| 13. | Įteisinti laikinam būstui nuomotis tikslinę savivaldybės kompensaciją | Turto skyrius | Pagal poreikį |  | Paramos gavėjų skaičius |
| 14. | Papildyti 2020-05-28 patvirtintą Molėtų rajono savivaldybės smulkiojo ir vidutinio verslo subjektų rėmimo tvarkos aprašą, numatant tikslinę grįžusiųjų grupę ir paramos dydį |  Investicijų ir strateginio planavimo skyrius | Smulkiojo ir vidutinio verslo rėmimo programa | Iki 2021 m. birželio 1 d. | Paramos gavėjų skaičius |
| 15. | Patvirtinti darbo vietos subsidijavimo tvarką darbdaviams, priimantiems į darbą grįžusiuosius | Investicijų ir strateginio planavimo skyrius | Savivaldybės biudžeto lėšos | Iki 2021 m. lapkričio 1 d. | Subsidijuojamų darbo vietų skaičius |
| 16. | Papildyti 2014-02-27 patvirtintą Molėtų rajono savivaldybės investicijų skatinimo, taikant mokestines lengvatas, tvarką, numatant paramą grįžusiųjų verslo paramai | Investicijų ir strateginio planavimo skyrius |  | Iki 2021 m. lapkričio 1 d. | Pasinaudojusių mokestinėmis lengvatomis asmenų skaičius |
| 17. | Teikti darbo paieškos, įsidarbinimo, konsultavimo ir perkvalifikavimo pagalbą | Programos koordinatorius, bendradarbiaudamas su Užimtumo tarnybos Molėtų skyriumi | Valstybės biudžeto lėšos |  | Pagalbos gavėjų skaičius |

1. Paskirti Programos koordinatorių – specialistą nuolatiniam darbui su išeiviais, turinio kūrimui ir emigrantų konsultavimui.

**V SKYRIUS**

**PROGRAMOS ĮGYVENDINIMAS IR STEBĖSENA**

1. Programos įgyvendinimą koordinuoja savivaldybės administracijos Bendrojo skyriaus specialistas.
2. Programos įgyvendinimo stebėsenai administracijos direktoriaus įsakymu sudaroma tarpinstitucinė darbo grupė.
3. Darbo grupė kas pusmetį stebi šiuos programos įgyvendinimo rodiklius:

14.1. gautų užklausų ir suteiktų konsultacijų emigrantams skaičius;

14.2. pasinaudojusių savivaldybės pagalba skaičius;

14.3. sugrįžusiųjų skaičius.

\_\_\_\_\_\_\_\_\_\_\_\_\_\_\_\_\_\_\_\_\_